**Ενημερωτικό Σημείωμα για τους δασικούς χάρτες**

**Τρίτη 5 Σεπτεμβρίου 2017**

**Ενημέρωση Διαπιστευμένων Δημοσιογράφων από τον Αν. ΥΠΕΝ, Σωκράτη Φάμελλο**

**Αίθουσα 728 - ΥΠΕΝ**

**Τι υλοποιούμε:**

Τρεις απαραίτητες τροποποιήσεις στη νομοθεσία των δασικών χαρτών:

1. Εξυπηρέτηση πολιτών ως προς τις ημερομηνίες που αποστέλλουν τα δικαιολογητικά
   1. για οριστικοποίηση της αντίρρησης
   2. για δικαιολόγηση της αντίρρησης
2. Ένταξη της έννοιας των οικιστικών πυκνώσεων σε νόμο
3. Παράταση στην ανάρτηση για τη νομοθέτηση των ανωτέρων

**Πού τις καταθέτουμε:**

Με Υπουργική τροπολογία, στο νομοσχέδιο του Υπουργείου Δικαιοσύνης, Διαφάνειας και Ανθρωπίνων Δικαιωμάτων με τίτλο «Ευρωπαϊκή Εντολή Έρευνας στις Ποινικές Υποθέσεις – Εναρμόνιση της Νομοθεσίας με την Οδηγία 2014/41/ΕΕ»

**Περιεχόμενο αλλαγών**

1. **Εξυπηρέτηση πολιτών και επαγγελματιών**

Δίνεται η δυνατότητα στους πολίτες:

Α) να αποστέλλουν στα ΣΥΑΔΧ τα δικαιολογητικά που αφορούν

* την πληρωμή της αντίρρησης στην τράπεζα και
* το έννομο συμφέρον,

τα οποία κάνουν έγκυρη την αντίρρηση μετά την ηλεκτρονική υποβολή της,

έως και 10 ημέρες μετά το πέρας της ανάρτησης των δασικών χαρτών.

Β) να καταθέτουν συμπληρωματικά στοιχεία της αντίρρησης, όπως

* τεχνικές εκθέσεις φωτοερμηνείας δασολόγων,
* πιστοποιητικά υπηρεσιών κλπ,

**την** ημερομηνία εξέτασης της αντίρρησης από την Επιτροπή Εξέτασης Αντιρρήσεων (ΕΠ.Ε.Α.)[[1]](#footnote-2)

**Αιτιολόγηση ρύθμισης**

Πριν την τροπολογία η αποστολή των Α και Β έπρεπε να γίνει

έως την τελευταία ημέρα της ανάρτησης

**Όσον αφορά το Α** αυτό αναιρούσε την δυνατότητα του πολίτη να μπορεί να υποβάλλει αντίρρηση έως την τελευταία μέρα, αφού δεν ήταν δυνατή η άμεση ενημέρωση του συστήματος της ΕΚΧΑ ΑΕ από την τράπεζα ότι έχει γίνει η πληρωμή.

**Όσον αφορά το Β** πολλοίτεχνικοί σύμβουλοι ή υπηρεσίες δεν προλάβαιναν να συντάξουν την τεχνική έκθεση ή να δώσουν πιστοποιητικό έως την τελευταία ημέρα, με αποτέλεσμα χωρίς αυτά να είναι άνευ ουσίας η υποβληθείσα αντίρρηση.

1. **Ενσωμάτωση έννοιας οικιστικών πυκνώσεων σε νόμο**

Παράλληλα στην τροπολογία γίνεται πλήρης ενσωμάτωση σε νόμο της Υπουργικής Απόφασης για την έννοια της οικιστικής πύκνωσης. Δεν γίνεται καμία άλλη αλλαγή.

Συγκεκριμενοποιούνται, επίσης, οι ημερομηνίες μέχρι τις οποίες μπορούν οι δήμοι να αναρτούν τα όρια των οικιστικών πυκνώσεων:

* Για την τρέχουσα ανάρτηση έως 25 Σεπτεμβρίου 2017
* Για όλες τις επόμενες αναρτήσεις (υπόλοιπο 53% χώρας) έως 20 Δεκεμβρίου 2017

**Αιτιολόγηση ρύθμισης**

Λαμβάνοντας υπόψη την απόφαση 1942/2017 του ΣτΕ ενσωματώνεται όλη η ΥΑ σε νόμο ώστε να υπάρχει ασφάλεια δικαίου και θωράκιση του έργου των δασικών χαρτών.

1. **Παράταση στην ανάρτηση των δασικών χαρτών (έως 25/9)**

Για να υπάρξει περιθώριο χρόνου για

* την ψήφιση του νόμου
* την ενεργοποίηση της παραπάνω διάταξης μέσω δημοσίευσης σε ΦΕΚ
* την εκμετάλλευση της διάταξης από τους πολίτες

αποφασίστηκε, επειδή δεν ήταν εφικτό αυτό να γίνει έως τις 7 Σεπτεμβρίου,

να παραταθεί η ανάρτηση των χαρτών έως τις 25 Σεπτεμβρίου 2017.

Άρα για επιπλέον 18 ημέρες οι πολίτες έχουν τη δυνατότητα να χρησιμοποιήσουν **όλα τα εργαλεία** (αντιρρήσεις, πρόδηλα σφάλματα, αιτήσεις εξαγοράς/χρήσης) και οι 7 δήμοι τη δυνατότητα να αναρτήσουν τα όρια των οικισμών και οικιστικών πυκνώσεων.

Σημειώνεται ότι υπάρχουν ακόμα 7 δήμοι (5,8% του συνόλου των 120 δήμων) που δεν έχουν οριοθετήσει οικισμούς και πυκνώσεις στους χάρτες. Πρόκειται για τους:

1. ΓΟΡΤΥΝΙΑΣ
2. ΩΡΑΙΟΚΑΣΤΡΟΥ
3. ΚΙΜΩΛΟΥ
4. ΜΗΛΟΥ
5. ΜΥΚΟΝΟΥ
6. ΝΟΤΙΟΥ ΠΗΛΙΟΥ
7. ΣΙΘΩΝΙΑΣ

**Αντιρρήσεις**

Έως 4/9/2017 η κατάσταση με τις αντιρρήσεις είχε ως εξής

|  |  |  |
| --- | --- | --- |
| **ΚΑΤΑΣΤΑΣΗ ΥΠΟΒΟΛΗΣ** | **ΑΡΙΘΜΟΣ ΑΝΤΙΡΡΗΣΕΩΝ** | **ΣΥΝΟΛΙΚΟ ΤΕΛΟΣ** |
| ΥΠΟΒΛΗΘΕΙΣΕΣ ΜΕ ΚΑΤΑΒΟΛΗ ΤΕΛΟΥΣ | 59.462 | **7.330.810 €** |
| ΠΡΟΣΩΡΙΝΗ ΥΠΟΒΟΛΗ | 9.840 | 1.572.525 € |
| (ΕΚΚΡΕΜΕΙ Η ΠΛΗΡΩΜΗ) |
| ΥΠΟΒΛΗΘΕΙΣΕΣ ΑΤΕΛΩΣ | 14.217 | - |
| ΠΡΟΔΗΛΑ\* | 9.045 | - |

*\*πρόδηλα σφάλματα μπορούν να υποβάλλονται και με απευθείας χειρόγραφη αίτηση στη Δασική Υπηρεσία. Δεν υπάρχουν ακόμα στοιχεία για τον συνολικό αριθμό των επιπλέον τέτοιων αιτήσεων*

**Μερική κύρωση δασικών χαρτών**

Η μερική κύρωση των δασικών χαρτών που βρίσκονται σε ανάρτηση θα γίνει έως τις 20 Νοεμβρίου 2017.

**Νέα Ανάρτηση**

Χρονοδιάγραμμα νέας ανάρτησης

* Πέμπτη 12 Οκτωβρίου 2017 οι πρώτες αναρτήσεις
* και κλιμακωτά έως Πέμπτη 30 Νοεμβρίου 2017

Αφορά το 17% της χώρας με περιοχές όπως: Ανατολική Αττική, Θεσσαλονίκη, Πέλλα, Ημαθία, Σέρρες, Κιλκίς.

Περιοχές με πυρκαγιές θα αναρτηθούν προς το τέλος της διαδικασίας, ώστε να ενσωματωθεί η κήρυξή τους ως αναδασωτέων.

**Ενσωμάτωση στοιχείων ΟΤΑ στις επόμενες αναρτήσεις**

Στις αναρτήσεις που θα γίνουν από το 2017 έως το 2019 συμμετέχουν 205 Δήμοι.

Συνολικά έχουν πάρει 121 Δήμοι κωδικούς για να περάσουν όρια στους δασικούς χάρτες.

Έχουν αποκριθεί ήδη 40 Δήμοι και έχουν ολοκληρώσει τις υποχρεώσεις τους.

Θα στείλουμε επιστολή στους υπόλοιπους 165 Δήμους που θα τους επισημαίνουμε ότι θα έχουν περιθώριο έως 20/12/2017 για να αναρτήσουν τις οικιστικές πυκνώσεις.

1. Τα στοιχεία αυτά μπορούν να υποβληθούν και έως 10 ημέρες από τη λήξη της ανάρτησης των δασικών χαρτών, ειδάλλως την ημερομηνία εξέτασης της αντίρρησης στην ΕΠ.Ε.Α. [↑](#footnote-ref-2)